ผิวหนังอักเสบเกิดได้จากสาเหตุใดบ้าง
ผิวหนังอักเสบ Dermatitis โรคผิวหนัง Skin disorder โรคภูมิแพ้ Allergy โรคหืด Asthma โรคเซบเดิร์ม โรคผิวหนังอักเสบเซบเดิร์ม Seborrheic dermatitis ผื่นผิวหนังอักเสบจากด้วงก้นกระดก Paederus dermatitis ผื่นแพ้สัมผัส Allergic contact Dermatitis ผื่นระคายสัมผัส Irritant contact dermatitis ผิวหนังอักเสบ หรือผื่นผิวหนังอักเสบDermatitis เป็นคำที่มีความหมายรวมการอักเสบของผิวหนังผิวหนังอักเสบจากทุกสาเหตุที่ไม่ใช่อักเสบจากการติดเชื้อแต่เมื่อเกิดการอักเสบแล้ว อาจมีการติดเชื้อที่รอยโรคตามมาได้ โดยเป็นการอักเสบของผิวหนังชั้นนอกหนังกำพร้า ทั้งนี้ บางท่านจะเรียก Dermatitis ว่า Eczema ซึ่งผิวหนังอักเสบมีได้หลาก หลายโรคและหลากหลายสาเหตุ อนึ่ง ผิวหนังอักเสบ ไม่ใช่โรคติดต่อ ไม่สามารถติดต่อจากคนหนึ่งไปสู่อีกคนได้ ไม่ว่าจะด้วยวิธีการใดที่รวมถึงการสัมผัส รอยโรค สารคัดหลั่ง เครื่องใช้ผู้ป่วย หรือการคลุกคลีกับผู้ป่วย ผิวหนังอักเสบ พบได้บ่อยทั่วโลก ทุกอายุ และทุกเพศ สาเหตุ ผิวหนังอักเสบเกิดได้จากหลายสาเหตุ ที่พบบ่อย เช่น ผิวหนังสัมผัสกับสารก่อการระคายเคืองต่อผิวหนังContact dermatitis เช่น สารเคมีต่างๆ เครื่องสำอาง ยาบางชนิดเช่น ยาเคมีบำบัด โลหะบางชนิดเช่น โลหะที่นำมาทำเครื่องประดับ สารก่อภูมิแพ้ พิษจากแมลง เป็นต้น ผิวแห้ง ผิวมัน เช่น ในโรค Seborrheic dermatitis การไหลเวียนโลหิตไม่ดีStasis Dermatitis เช่น ผิวหนังอักเสบที่ขาในโรคหลอดเลือดดำขาขอด อาการไม่พึงประสงค์จากยาบางชนิด เช่น ยากันชักบางชนิด ยากลุ่มซัลฟา พันธุกรรม บางครั้ง หรือ บางโรค แพทย์ไม่ทราบสาเหตุ อาการ อาการของผิวหนังอักเสบจะขึ้นกับชนิดของโรคผิวหนังอักเสบนั้นๆ เช่น โรค Seborrheic dermatitis Allergic dermatitis Contact dermatitis Paederus dermatitis Atopic dermatitis อย่างไรก็ตาม อาการที่มักพบได้เหมือนๆกันในผื่นผิวหนังอักเสบทุกโรค ได้แก่ รอยโรคจะมีลักษณะ เป็นผื่น บวม แดง คัน มีตุ่มพอง มีของเหลวซึมจากรอยโรคOozing และเมื่อผื่นแห้งจะตกสะเก็ดCrustและสะเก็ดจะหลุดลอกได้ แนะนำ อ่านรายละเอียดของแต่ละโรคได้ในเว็บ haamor.com เช่น Seborrheic dermatitis Paederus dermatitis Contact dermatitis ผู้มีปัจจัยเสี่ยงเกิดผิวหนังอักเสบ ผู้มีปัจจัยเสี่ยงเกิดผิวหนังอักเสบ ได้แก่ เด็กเล็ก และ ผู้สูงอายุ อยู่ในสิ่งแวดล้อมที่มีตัวกระตุ้นให้ผิวหนังอักเสบ เช่น ฝุ่นละอองมาก มีแมลงมาก สัมผัสสารเคมีต่างๆง่ายตลอดเวลา ชุมชนแออัด มีโรคเรื้อรังประจำตัว เช่น โรคที่ทำให้ผิวมันมาก แห้งมาก โรคเบาหวาน โรคภูมิแพ้ที่รวมถึงโรคหืด โรคที่ทำให้การไหลเวียนโลหิตไม่ดีเช่น โรคหัวใจ โรคหลอดเลือด โรคที่มีของเสียคั่งในร่างกายมาก เช่น โรคไต โรคตับ พันธุกรรม คือ คนที่ในครอบครัวมีประวัติผิวหนังอักเสบ ปัจจัยกระตุ้นให้เกิดอาการ ผิวหนังอักเสบ มักมีปัจจัยกระตุ้นให้เกิดอาการ หรือที่ทำให้อาการรุนแรงขึ้น ปัจจัยพบบ่อย เช่น ความเครียด การพักผ่อนน้อย นอนไม่หลับ การได้รับหรือสัมผัสสารสิ่งที่เป็นตัวกระตุ้น เช่น ละอองเกสรดอกไม้ ควันบุหรี่ กลิ่นเช่น เครื่องหอมบางกลิ่น อาหารเครื่องดื่มบางประเภท เช่น ผลไม้บางชนิด กาเฟอีน ซึ่งตัวกระตุ้นนี้จะต่างกันในแต่ละผู้ป่วย ผู้ป่วยต้องคอยสังเกตเพื่อการหลีกเลี่ยง สิ่งแวดล้อม เช่น ฝุ่นละออง ควันต่างๆ สถานที่แออัด อุณภูมิที่ร้อน อบอ้าว หรือเย็นเกินไป พันธุกรรมชนิดที่ทำให้เกิดผิวหนังอักเสบได้ง่าย จากที่มักพบอาการนี้ในคนที่มีประวัติครอบครัวมีอาการนี้ การวินิจฉัย แพทย์วินิจฉัยผิวหนังอักเสบได้จาก ประวัติอาการ ประวัติทางการแพทย์ต่างๆ การตรวจดูรอยโรคด้วยตาเปล่า และอาจมีการตรวจสืบค้นอื่นๆเพิ่มเติมตามดุลพินิจของแพทย์ เช่น การตรวจเลือดดูน้ำตาลในเลือด ดูค่าการทำงานของไต ของตับ สารภูมิต้านทาน หรือสารก่อภูมิต้านทาน และอาจมีการตัดชิ้นเนื้อที่รอยโรคเพื่อการตรวจทางพยาธิวิทยา การรักษา การรักษาผิวหนังอักเสบ คือ ก. การดูแลตนเอง ที่สำคัญ คือ ดูแลผิวหนังให้สะอาดตามคำแนะนำของ แพทย์ พยาบาล หลีกเลี่ยงสิ่งที่เป็นต้นเหตุ หลีกเลี่ยงปัจจัยกระตุ้นตัวกระตุ้นให้เกิดอาการ การใช้ยาต่างๆตามอาการ เช่น ยาแก้คัน ยาแก้แพ้ ยาแก้อักเสบ ตามแพทย์แนะนำ ข. การรักษาทางแพทย์ จะขึ้นกับแต่ละชนิดโรค เช่น การใช้ยาทา ยารับประทาน การใช้วิธีการรักษาทางโรคผิวหนัง เช่นการฉายแสงที่รอยโรค เป็นต้น ทั้งนี้แนะนำ อ่านรายละเอียดเพิ่มเติมของแต่ละโรคได้ในเว็บ haamor.com เช่น Seborrheic dermatitis Paederus dermatitis Contact dermatitis การพยากรณ์โรค ทั่วไป ผิวหนังอักเสบมักไม่รุนแรง แพทย์รักษาควบคุมโรคได้แต่ต้องได้รับความร่วมมือที่ดีจากผู้ป่วย อย่างไรก็ตาม ผิวหนังอักเสบมักทำให้ผู้ป่วยเสียคุณภาพชีวิตจากมีรอยโรคที่ผิวหนังที่ส่งผลด้านความสวยงาม และมักมีอาการคัน รวมถึงยังเป็นโรคเรื้อรังที่ต้องดูแลตนเองตลอดเวลา การป้องกัน การป้องกันผิวหนังอักเสบ ได้แก่ รักษาผิวหนังให้สะอาดเสมอ หลีกเลี่ยงการสัมผัสสารเคมีต่างๆ ที่รวมถึง สารฆ่าเชื้อต่างๆที่อยู่ในรูปแบบต่างๆ เช่น สบู น้ำยา ครีม เจล หลีกเลี่ยง สาเหตุ ปัจจัยเสี่ยง ตัวกระตุ้น ต่างๆ เช่น ความเครียด การพักผ่อนไม่เพียงพอ ผิวแห้ง ผิวมัน
ผิวหนังอักเสบเกิดได้จากหลายสาเหตุ ที่พบบ่อย เช่น

- ผิวหนังสัมผัสกับสารก่อการระคายเคืองต่อผิวหนัง(Contact dermatitis) เช่น สารเคมีต่างๆ เครื่องสำอาง ยาบางชนิด (เช่น ยาเคมีบำบัด) โลหะบางชนิด (เช่น โลหะที่นำมาทำเครื่องประดับ) สารก่อภูมิแพ้ พิษจากแมลง เป็นต้น
- ผิวแห้ง
- ผิวมัน เช่น ในโรค Seborrheic dermatitis
- การไหลเวียนโลหิตไม่ดี (Stasis Dermatitis) เช่น ผิวหนังอักเสบที่ขาในโรคหลอดเลือดดำขาขอด
- อาการไม่พึงประสงค์จากยาบางชนิด เช่น ยากันชักบางชนิด ยากลุ่มซัลฟา
- พันธุกรรม
- บางโรคที่แพทย์ไม่ทราบสาเหตุ
ผิวหนัง Dermatology